# Ülesannete vahetaja

## Akende vahel liikumine

Selles moodulis saab seadistada akende vahel liikumist ehk liikumist kiirklahviga &Alt; . Siin on kaks eraldi nimekirja, millel võivad olla eri seadistused. Mõlema jaoks on moodulis omaette kaart (Peamine ja Alternatiiv).

Esimeses valikus kaardil Peamine on ettemääratud kiirklahvid. Kui soovid kasutada teist valikut kaardilt Alternatiiv, tuleb nende efektide kiirklahv määrata kiirklahvide redaktoris käsitsi.

Järgnev valikute kirjeldus käib nii üldiste kui ka alternatiivsete seadistuste kohta.

### Akende nimekiri ja sortimise järjekord

Sul on võimalik määrata, milliseid aknaid näidatakse nimekirjas, mille toob esile klahvikombinatsiooni &Alt; vajutamine (ette määratud kaardi Peamine puhul) või kasutaja määratud kiirklahvi vajutamine alternatiivsete seadistuste puhul. Võimalik on lasta näidata ainult aktiivse töölaua või ka kõigi töölaudade aknaid. Samuti saab muuta sortimise järjekorda: selle aluseks võib olla akende viimane kasutamiskord või siis nende järjekord pinus.

Kui märkida ära Kaasa arvatud töölaud, lisatakse töölaua kirje rakenduseakende nimekirja. Seda valides saab minimeerida kõik aknad.

### Töölauaefektid

Kui komposiit on sisse lülitatud, saab tavalise akende nimekirja asemel kasutada mitmesuguseid efekte. Vaikimisi kasutatakse aknavahetaja efekti. See näitab kasti sees iga akna pisipilti ning aktiivne aken on esile tõstetud.

Olemasolevate akende efekt korraldab aknad korrapärasesse võrgustikku ning pakub sealjuures võimalikult parimas suuruses pisipilte. Seda efekti võib kasutada ka akende vahel liikumiseks ilma kiirklahvita &Alt; , kui see on valitud ekraani serva toiminguks Süsteemi seadistuste moodulis Ekraani servad. Efekt pakub täiendavaid seadistamisvalikuid ja kiirklahve dialoogis, mille saab avada klõpsuga rippmenüü kõrval asuvale tööriistaikoonile.

Aknalülitaja ja aknalehitseja efektid on veidi uhkemad ning nõuavad OpenGL-i. Aknalülitaja näitab aknaid galeriina, kus aktiivse akna suur pisipilt asub keskel ning sellest paremal ja vasakul paiknevad paiknevad teised aknad. Aknalehitseja näitab kõiki aknaid ruumilise pinuna. Valitud aken asub pinu peal ja liikumine akende vahel muudab järjekorda pinus, nii et alati on peal valitud aken.

Kui efekt pakub seadistamisvõimalusi, on aktiivne ka vastav nupp, millele klõpsates avaneb seadistamisdialoog.

Kui komposiit ei ole aktiivne või peatatakse, näidatakse tavalist akende nimekirja. See tähendab, et kui efekt on sisse lülitatud, aga komposiit ei ole aktiivne, ei kaota kasutaja vähemalt funktsionaalsuses.

### Nimekirja näitamine

Kui ühtegi efekti ei kasutata, võib lülitamisel lasta näidata kontuuri, mis osutab valitud akna asukohale ja suurusele. Nimekirja saab kombineerida akna esiletõstmise efektiga, kui komposiit peaks olema aktiivne. See efekt tõstab esile valitud akna, lastes teistel akendel hääbuda.

Kui soovid seadistada mõne elemendi paigutust, on selleks mõeldud dialoog, mis avaneb klõpsuga nupule Seadista paigutust. Välja pakutakse mitu valmispaigutust, mis pakuvad informatiivset või kompaktset vaadet, suuri või väikeseid ikoone ja ainult akna tiitlit. Võimalik on muuta elementide paigutust: rõhtsalt, püstiselt või tabelina.

Valitud elemendi lisavaate jaoks on veel üks seadistusterühm. Selle vaate võib seada kõigi elementide nimekirja kõrvale. See on kasulik näiteks siis, kui tarvitad ainult ikoonidega paigutust, ent soovid siiski näha ka valitud akna nime.

### Kiirklahvid

Kiirklahvide redaktor võimaldab seadistada kiirklahve, millega saab akende vahel liikuda. Mõlemas valikus on kaks kiirklahvi: üks liikumiseks edasi ja teine liikumiseks tagasi. Pane tähele, et nimekirja näidatakse ainult siis, kui valid kiirklahvi koos muuteklahviga (näiteks &Alt; või &Ctrl;). Akende vahel liikumise ajal tuleb muuteklahv all hoida. Muuteklahvita kiirklahvi valimine võib rikkuda akende vahel liikumise.