# SSL-i versioonid ja sertifikaadid

## Sissejuhatus

&kde; pakub kõiki X.509 sertifikaate, mida süsteem tarvitab. Neile pääseb ligi Süsteemi seadistuste moodulis SSL-i eelistused.

Moodul näitab kategooriatesse jagatult kõigi SSL-i versioonide ja sertifikaatide loendit. Iga sertifikaadi puhul näeb selle üksikasju ning sertifikaate saab lisada, kustutada, keelata või lubada.

Sertifikaadid on jagatud süsteemi sertifikaatideks ja kasutaja lisatud sertifikaatideks. Süsteemi sertifikaadid on omakorda jagatud neid väljaandnud organisatsioonide kaupa.

SSL-i versioonide ja sertifikaatide moodul SSL-i versioonide ja sertifikaatide moodul.

### Sertifikaadi detailide vaatamine

Vali organisatsiooni alt sertifikaat ja klõpsa loendi all olevale nupule Näita selle üksikasjade nägemiseks.

Sertifikaadi detailide vaatamine Sertifikaadi üksikasjade aken.

### Sertifikaadi lubamine või keelamine

Kõigepealt vali organisatsiooni alt sertifikaat. Seejärel klõpsa nupule Luba sertifikaadi lubamiseks või nupule Keela seni lubatud sertifikaadi keelamiseks.

Sertifikaati saab lubada või keelata ka sertifikaadi ees seisvat kastikest märkides või sellest märget eemaldades.

Korraga mitut sertifikaati saab lubada või keelata, kui valida need klahvi &Ctrl; all hoides ja seejärel klõpsata loendi all nupule Luba või Keela.

### Sertifikaadi lisamine

Kõigepealt klõpsa sertifikaadiloendi all nupule Lisa. Ilmub failivalija dialoog, mis võimaldab leida vajaliku sertifikaadi. Seejärel vali sertifikaat ja klõpsa lisamiseks nupule Ava.

Sertifikaat peab olema järgmistes vormingutes: DER, PEM või &Netscape;'i kodeeringus X.509 sertifikaat.

### Sertifikaadi eemaldamine

Vali loendis olev sertifikaat, mida soovid eemaldada, ja klõpsa nupule Eemalda.

Süsteemi sertifikaate ei saa eemaldada.

### Autorid ja litsents

Eriline tänu artikli kirjutamise eest Google Code-In 2011 osavõtjale Subhashish Pradhanile.