# Töölauateema

## Kaart Teema

Sellel kaardil näeb saadaolevaid teemasid. Vali teema nimekirjas selle nimele klõpsates.

Nupule Hangi uusi teemasid klõpsates saab avada uue kuuma kraami hankimise dialoogi ning laadida internetist lisateemasid alla.

## Kaart Üksikasjad

&kde; plasma töölaua teema koosneb mitmest komponendist, peamiselt SVG-vormingus taustadest ja värviskeemidest. See moodul võimaldab kohandada töölaua Plasma teemat oma käe järgi ning soovi korral asendada teema elemente teistest teemadest või failidest pärit elementidega.

Töölaua teema üksikasjad sisaldavad paneeli teemat, Kickoffi teemat, analoogkella ja muid vaiketeema elemente.

Kui soovid vahetada aktiivse teema välja mõne täiesti teise teema vastu (nt. Airi Glassifiedi vastu), saab seda teha kaardil Teema.

### Kiirkäivitus

Kõigepealt laadi alla mõned teemad, mida soovid kasutada oma töölaua elementide kohandamisel, klõpsates nupule Hangi uusi teemasid... kaardil Teema.

Ülal näeb kõiki saadaolevaid teemasid, aktiivne on esile tõstetud.

Vali teemade loendis baasteema, mida kasutatakse enamiku vidinate puhul, ning hakka seejärel kohandama kõiki elemente, mida soovid muuta, uue teema elementidega: nii võib näiteks paneelil olla Glassified teema, vidinate taustal Airi teema jne.

Siin on Air enamiku vidinate teema ning me muutsime paneeli tausta teemaks Glassifiedi, analoogkella omaks samuti Glassifiedi ning märkuste omaks Oxygeni.

Plasma teema kohandamine Plasma teema kohandamine

Klõpsuga nupule Rakenda luuakse uus teema nimega (Kohandatud) ning see rakendatakse töölauale.

### Kohandatud teema loomine

Mooduli avamisel näeb aktiivse töölauateema elemente. Kui soovid kohandada mõnda muud teemat, vali see elementide loendi kohal rippmenüüst. Sel juhul võetakse rippmenüüs olev teema aluseks uue kohandatud töölauateema loomisel.

Elementide loendis saab iga elemendi korral, mida soovid asendada, valida asenduselemendi vastavast rippmenüüst. Valida võib samalaadse elemendi mõnest teisest teemast või failist. Plasma töölauateema elemendid on SVG-failid, välja arvatud värviskeem, mis on KDE värviskeemifail.

Kui muudatused tehtud, klõpsa nupule Rakenda. Sellega luuakse uus teema nimega (Kohandatud), mida saab valida töölaua välimuse seadistuste dialoogis.

Kohandatud teema Kohandatud

Loendis on ära toodud Plasma töölauateema kõige nähtavamad komponendid. Teisi komponente seal ei leidu. Sinu loodud teema kasutab loendis puuduvaid komponente teemast, mille valisid kohandatud teema loomisel aluseks.

### Kohandatud teema nime määramine

Kohandatud teemale nime andmiseks märgi ruut Rohkem ja pane kirja teema nimi. Samuti võid sinna kirjutada enda nime (autor), teema versiooni ja kirjelduse. Kui kõik tehtud, klõpsa Rakenda.

### Teema eemaldamine

Vali teema elementide kohal asuvast rippmenüüst teema, mida soovid eemaldada. Märgi ruut Rohkem. Valitud teema eemaldamiseks klõpsa nupule Eemalda teema.

### Teema eksportimine failina

Loodud teemat võib jagada ka teistega, eksportides selle failina. Vali oma kohandatud teema elementide loendi kohal asuvas rippmenüüs. Märgi ruut Rohkem. Klõpsa nupule Ekspordi teema failina... Kirjuta zip-faili nimi, mille all teema salvestatakse.